|  |  |  |
| --- | --- | --- |
| Prvi.jpg | | 24. VIII 2020. Број **242/20** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **август 2020.** |

**Просјечна плата након опорезивања у јулу 955 КМ**

**Највиша просјечна плата након опорезивања у подручју *Финансијске дјелатности и дјелатности осигурања*, 1 457 КМ, а најнижа у подручју *Грађевинарство*,666 КМ**

Просјечна мјесечна плата након опорезивања у Републици Српскојисплаћена у јулу 2020. године износила је955 КМ, док је просјечна мјесечна бруто плата износила 1 482 КМ.

Просјечна плата након опорезивања исплаћена у јулу 2020. у односу на исти мјесец претходне године номинално је већа за 4,8%, а реално за 6,1%, док је у односу на јун 2020. номинално мања за 0,3%, а реално већа за 0,1%.

Посматрано по подручјима, у јулу 2020. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 457 КМ, а најнижа просјечна плата након опорезивања у јулу 2020. исплаћена је у подручју *Грађевинарство*,666 КМ.

У јулу 2020. године, у односу на јул 2019, највећи номинални раст плате након опорезивања забиљежен је у подручјима *Административне и помоћне услужне дјелатности* 14,7%, *Умјетност, забава и рекреација* 10,9% и *Пословање некретнинама* 10,1%.

У истом периоду смањење плате након опорезивања, у номиналном износу, забиљежено је у подручјима *Вађење руда и камена* 1,7%, *Производња и снабдијевање електричном енергијом, гасом, паром и климатизација* 0,1% и *Финансијске дјелатности и дјелатности осигурања* 0,1%.

KM



Графикон 1. Просјечнe платe након опорезивања по мјесецима

**Мјесечна инфлација у јулу 2020. године -0,4%**

**Годишња инфлација (VII 2020/VII 2019) -1,3%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у јулу 2020. године у односу на исти мјесец претходне године, у просјеку су ниже за 1,3%, док су у односу на јун 2020. године у просјеку ниже за 0,4%.

Од 12 главних одјељака производа и услуга, више цијене на годишњем нивоу забиљежене су у седам, ниже цијене у три, док су цијене у два одјељка остале непромијењене.

Највећи годишњи раст цијена у јулу 2020. године забиљежен је уодјељку *Алкохолна пића и дуван* 3,5%, усљед виших цијена у групи Дуван од 3,9% и у групи Пиво од 3,3%, затим у одјељку *Храна и безалкохолна пића* 1,3%, због виших (сезонских) цијена у групама Воће од 20,4% и Уља и масноће од 6,2%, затим у одјељку *Рекреација и култура* 1,2%, усљед виших цијена у групи Већа трајна добра за унутрашњу и вањску рекреацију од 6,7%, те у одјељку *Здравство* 1,1% усљед виших цијена у групи Остали медицински производи од 1,9%. Више цијене забиљежене су и у одјељку *Комуникације* 0,5%,у групи Телекомуникационе услуге од 0,6%, затим у одјељку *Становање* 0,4% усљед виших цијена у групи Чврста горива од 2,4%, и у одјељку *Ресторани и хотели* 0,2% усљед виших цијена у групи Угоститељске услуге од 0,6%.

У одјељку *Образовање* и *Остала добра и услуге* цијене су у просјеку остале непромијењене.

Највећи пад цијена на годишњем нивоу у јулу 2020. године забиљежен је у одјељку *Превоз* 11,6% због нижих цијена у групи Горива и мазива од 19,4%, затим у одјељку *Одјећа и обућа* 8,6%, усљед сезонских снижења конфекције и обуће током године, те у одјељку *Намјештај и покућство* 1,4%, усљед нижих цијена у групама Посуђе и прибор за јело и Већи алат и опрема од 3,4%.

Графикон 2. Мјесечна и годишња инфлација

**Десезонирана индустријска производња (VII 2020/VI 2020) већа 5,7%**

**Календарски прилагођена индустријска производња** **(VII 2020/VII 2019) мања 12,8%**

**Број запослених у индустрији (I-VII 2020/ I-VII 2019) мањи за 0,7%**

**Десезонирана индустријска производња** у јулу 2020. године у поређењу са јуном 2020. године већа је за 5,7%. У истом периодуподручју *Производња и снабдијевање електричном енергијом, гасом, паром и климатизација* остварен јераст од 24,2%, у подручју *Вађење руда и камена* раст од7,9%, док је у подручју *Прерађивачка индустрија забиљежен пад* од 3,2%.

**Календарски прилагођена** индустријска производња у Републици Српској у јулу 2020. године у поређењу са јулом 2019. године, мања је за 12,8%. У истом периоду у подручју *Производњa и снабдијевањe електричном енергијом, гасом, паром и климатизацијa* остварен јепадод 6,9%, у подручју *Прерађивачкa индустријa* пад од 13,8% и у подручју *Вађењe руда и камена* пад од 21,8%.

Графикон 3. Индекси индустријске производње, јул 2016 – јул 2020. (∅2015=100)

**Број запослених у индустрији (I-VII 2020/ I-VII 2019) мањи за 0,7%**

**Број запослених у индустрији** у јулу 2020. године у односу на просјечан мјесечни број запослених у 2019. години мањи је за 2,4%, у односу на јун 2020. године мањи за 0,8% и у односу на исти мјесец прошле године мањи је за 2,7%. Број запослених у индустрији у периоду јануар – јул 2020. године, у односу на исти период прошле године мањи је за 0,7%. У истом периоду у подручју *Прерађивачка индустрија* остварен је раст од 0,7%, у подручју *Производња и снабдијевање електричном енергијом, гасом, паром и климатизација* забиљежен падод 3,3% и у подручју *Вађење руда и камена* пад од 9,5%.

**Покривеност увоза извозом у периоду јануар - јул 2020. године 74,8%**

У периоду јануар – јул 2020. године остварен је извоз у вриједности од милијарду и 892 милиона КМ, што је за 12,2% мање у односу на исти период претходне године. Увоз је, у истом периоду, износио двије милијарде и 528 милиона КМ, што је за 9,2% мање у односу на исти период претходне године. Проценат покривеност увоза извозом у периоду јануар - јул 2020. године износио је 74,8%, док је у јулу 2020. године, проценат покривености увоза извозом износио 72,8%.

У погледу географске дистрибуције робне размјене Републикe Српскe са иностранством, у периоду јануар - јул 2020. године, највише се извозило у Хрватску и то у вриједности од 285 милиона КМ, односно 15,0% и у Италију  
260 милиона КМ, односно 13,8% од укупно оствареног извоза. У истом периоду, највише се увозило из Србије и то у вриједности од 467 милионa КМ, односно 18,5% и из Италије, у вриједности од 366 милиона КМ, односно 14,5% од укупно оствареног увоза.

Посматрано по групама производа, у периоду јануар - јул 2020. године, највеће учешће у извозу остварује електрична енергија са 161 милион КМ, што износи 8,5% од укупног извоза, док највеће учешће у увозу остварују нафтна уља и уља добијена од битуменских минерала, са укупном вриједношћу од 119 милиона КМ, што износи 4,7% од укупног увоза.

хиљ. КМ

2020

2019

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba); |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Проф. др Јасмин Комић, в.д. директора Завода, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |